Bambusul este numit și arborele de fier tocmai datorită rezistenței și rapidității cu care se dezvoltă și crește. Face parte din familia arborescentă perenă și este originar din China, dar în prezent se găsește într-o varietate de locuri din întreaga lume. Există peste 1500 de specii de bambus, iar duritatea tulpinii este comparabilă cu fierul. Bambusul are tulpini lungi, iar la capătul acestora se regăsesc frunze subțiri, de un verde intens și bogate. Tocmai de aceea, bambusul poate fi folosit pentru a crea garduri vii sau pentru a defini o alee, prin așezarea ghivecelor cu bambus de o parte și de alta a acesteia. Bambusul poate supraviețui în condiții diverse de temperatură și climat general, de aceea este o opțiune potrivită pentru amenajarea grădinii chiar și în țara noastră. Acesta este rezistent și la temperaturi de până la -25 de grade celsius, ceea ce înseamnă că îți va înfrumuseța curtea și grădina în timpul iernii de asemenea. ​​​​​​​